Voies navigables de France

Voies navigables de France, gekierzt VNF, ass déi national Verwaltung vun de Waasserstroossen a Frankräich. Se gouf 1991 gegrënnt an huet d'Aufgab fir déi schëffbar Bannegwässer z'entwéckelen, z'erhalen an ze bedreiwen. D'VNF huet ongeféier 4.400 Mataarbechter a hire Sëtz ass zu Béthune am Departement Pas-de-Calais. Se ënnersteet dem Ministère de l'Écologie, de l'Energie, du Développement durable et de l'Aménagement du territoire. 

A Frankräich gëtt et am Ganze ronn 8.500 Kilometer schëffbar Waasserstroossen, vun deenen d'VNF der 6.700 selwer geréiert. De Rescht gëtt vu regionalen Organisatiounen assuréiert. Den Haaptreseau begräift 4.100 km, dovu sinn 2.000 km fir Schëffer mat enger Lued-Capacitéit vu méi wéi 650 Tonnen (grand gabarit) ausgeluecht a leien a follgende Revéieren:  

 Nord Pas de Calais
 Seine-Oise
 Rhône-Saône
 Musel
 Rhäin

Déi aner Waasserstroosse kënne just vu méi klenge Schëffer (petit gabarit) befuer ginn.

 Um Spaweck 

Kategorie:Franséisch Entreprisen
Kategorie:Navigatioun a Frankräich